Benzin uchun kompensatsiya miqdori 2023 yil II chorakdan boshlab 116 180 so‘mni tashkil qiladi. Foto: Getty Images Vazirlar Mahkamasining qarori bilan tasdiqlangan «Avtomobil benzini sotib olish xarajatlarining bir qismi uchun shaxslarning ayrim toifalariga oylik pul kompensatsiyasi to‘lash tartibi to‘g‘risidagi Nizom»ga o‘zgartirishlar kiritilib, hukumat huzuridagi Idoralararo tarif komissiyasining 2023 yil 3 iyuldagi qarori bilan ushbu turdagi kompensatsiyaning yangi miqdori belgilandi. Unga ko‘ra, benzin uchun kompensatsiya miqdori 2023 yil II chorakdan boshlab 116 180 so‘mni tashkil qiladi (55 foizga oshdi). Shu paytga qadar mazkur to‘lov miqdori 75 000 so‘mni tashkil etar edi. Kompensatsiya olish huquqiga ega bo‘lgan shaxslar yashash joyi bo‘yicha pensiya va nafaqalar tayinlanadigan organlarga murojaat qiladi.